Oficialusis leidinys 208 E , 25/08/2005 p. 0050 - 0054



P6_TA(2004)0073 ES piliečių pasų apsaugos savybės ir biometriniai duomenys * Europos Parlamento teisėkūros rezoliucija dėl Komisijos pasiūlymo dėl Tarybos reglamento dėl ES piliečių pasų apsaugos savybių ir biometrinių duomenų (KOM(2004)0116 — C5-0101/2004 — 2004/0039(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą (KOM(2004)0116) [1], - atsižvelgdamas į Tarybos nuomones, išdėstytas dokumente 15139/2004, kuris 2004 m. lapkričio 24 d. buvo perduotas Parlamentui, - atsižvelgdamas į EB sutarties 62 straipsnio 2 dalies a punktą, - atsižvelgdamas į EB sutarties 67 straipsnį, pagal kurį Taryba konsultavosi su Parlamentu (C5-0101/2004), - atsižvelgdamas į Protokolą dėl Šengeno acquis integravimo į Europos Sąjungos sistemą, pagal kurį Taryba konsultavosi su Parlamentu, - atsižvelgdamas į Darbo tvarkos taisyklių 51 straipsnį, - atsižvelgdamas į Piliečių laisvių, teisingumo ir vidaus reikalų komiteto pranešimą (A6-0028/2004), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį; 3. ragina Tarybą pranešti Parlamentui apie ketinimus nukrypti nuo teksto, kuriam pritarė Parlamentas; 4. ragina pradėti taikinimo procedūrą pagal 1975 m. kovo 4 d. Jungtinę deklaraciją, jei Taryba ketintų nesilaikyti teksto, kuriam pritarė Parlamentas; 5. ragina Tarybą, jei ji ketina iš esmės keisti Komisijos pasiūlymą, dar kartą konsultuotis su Parlamentu; 6. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 2 konstatuojamoji dalis (2) Minimalūs pasų saugumo standartai buvo įvesti rezoliucija, kurią priėmė 2000 m. spalio 17 d. Taryboje susirinkę valstybių narių vyriausybių atstovai. Dabar yra tinkama pakeisti ir patobulinti šią rezoliuciją nustatant Bendrijos priemonę, kuria būtų siekiama griežtesnių suderintų pasų saugumo standartų siekiant apsaugoti pasus nuo klastojimo. Į pasus taip pat reikėtų įtraukti biometrinius elementus siekiant patikimai nustatyti tikrojo dokumento turėtojo ir dokumento patikimą priklausomybės ryšį. | (2) Minimalūs pasų saugumo standartai buvo įvesti rezoliucija, kurią priėmė 2000 m. spalio 17 d. Taryboje susirinkę valstybių narių vyriausybių atstovai. Europos Vadovų Taryba nusprendė, kad dabar yra tinkama pakeisti ir patobulinti šią rezoliuciją nustatant Bendrijos priemonę, kuria būtų siekiama griežtesnių suderintų pasų saugumo standartų siekiant apsaugoti pasus nuo klastojimo. Į pasus taip pat reikėtų įtraukti biometrinius elementus siekiant nustatyti tikrojo dokumento turėtojo ir dokumento patikimą ryšį. | 2 pakeitimas 2a konstatuojamoji dalis (nauja) | 2a. Pasuose pateikiami biometriniai duomenys turi būti naudojami tik šio dokumento tikrumui ir savininko tapatybei patikrinti pagal tiesiogiai prieinamas palyginamąsias žymes, kai pasą reikalaujama pateikti pagal įstatymus. | 3 pakeitimas 3 konstatuojamoji dalis 3. Pasų saugumo žymų suderinimas ir biometrinių duomenų įtraukimas įjuos yra labai svarbus žingsnis naujų elementų naudojimo link, atsižvelgiant į tolesnę pažangą Europoje, nes dėl to kelionės dokumentas taptų saugesnis ir būtų nustatytas patikimesnis paso turėtojo ir paso ryšys, kas ženkliai prisidėtų prie paso apsaugos nuo naudojimo nesąžiningais tikslais. Reikia atsižvelgti į Tarptautinės civilinės aviacijos organizacijos Dokumente Nr. 9303 dėl kompiuteriais skaitomų kelionės dokumentų išdėstytus reikalavimus. | 3. Pasų saugumo žymų suderinimas ir biometrinių duomenų įtraukimas įjuos yra labai svarbus žingsnis naujų elementų naudojimo link, atsižvelgiant į tolesnę pažangą Europoje, nes dėl to kelionės dokumentas taptų saugesnis ir būtų nustatytas patikimesnis paso turėtojo ir paso ryšys, kas ženkliai prisidėtų prie paso apsaugos nuo naudojimo nesąžiningais tikslais. | 4 pakeitimas 7 konstatuojamoji dalis 7) Tvarkant su pasu susijusius asmens duomenis taikytina 1995 m. spalio 24 d. Europos Parlamento ir Tarybos direktyva Nr. 95/46/EB dėl asmenų apsaugos tvarkant asmens duomenis ir laisvo tokių duomenų judėjimo. Būtina užtikrinti, kad pase nebūtų pateikiama jokios kitos informacijos, nebent kitaip būtų nustatyta reglamente, jo priede arba numatyta svarbiame kelionės dokumente. | 7) Tvarkant su pasu susijusius asmens duomenis taikytina 1995 m. spalio 24 d. Europos Parlamento ir Tarybos direktyva Nr. 95/46/EB dėl asmenų apsaugos tvarkant asmens duomenis ir laisvo tokių duomenų judėjimo. Pase neturėtų būti pateikiama jokia kita papildoma informacija. | 5 pakeitimas 1 straipsnio 2 dalis 2. Pase yra pakankamos talpos saugojimo laikmena, kurios saugumo lygis yra labai aukštas ir kurioje yra asmens nuotrauka. Valstybės narės taip pat gali numatyti įtraukti jose atpažįstamo formato pirštų antspaudus. | 2. Pase yra pakankamos talpos aukšto saugumo lygio saugojimo laikmena, kuria užtikrinamas duomenų vientisumas, tikrumas ir slaptumas. Joje yra asmens nuotrauka. Valstybės narės taip pat gali numatyti įtraukti jose atpažįstamo formato pirštų antspaudus. Centrinė Europos Sąjungos pasų ir kelionės dokumentų duomenų bazė, kurioje būtų saugomi visų ES pasų turėtojų biometriniai ir kiti duomenys, nekuriama. | 6 pakeitimas 2 straipsnio 1 dalis, įžanginė dalis 1. Atsižvelgiant į 5 straipsnio 2 dalyje numatytą procedūrą nustatomi specialūs techniniai reikalavimai, susiję su: | 1. Atsižvelgiant į 5 straipsnyje numatytą procedūrą nustatomi specialūs techniniai reikalavimai, susiję su: | 7 pakeitimas 2 straipsnio 1 dalies b punktas b)techniniais biometrinės informacijos saugojimo laikmenos ir jos apsaugos reikalavimais; | b)techniniai biometrinės informacijos saugojimo laikmenos ir jos apsaugos reikalavimai, ypač siekiant apsaugoti duomenų vientisumą, tikrumą ir slaptumą bei užtikrinti, kad jie būtų naudojami šiame reglamente numatytais tikslais; | 8 pakeitimas 2 straipsnio 1a dalis (nauja) | 1a. Saugojimo laikmeną gali naudoti tik: a)valstybės narės kompetentingos valdžios institucijos duomenų skaitymui, kaupimui, keitimui ir naikinimui beib)įgalioti organai, kurie pagal įstatymą turi teisę susipažinti su duomenimis, duomenų skaitymui. | 9 pakeitimas 3 straipsnio 2a dalis (nauja) | 2a. Kiekviena valstybė narė prižiūri 2 straipsnio 1a dalyje nustatytų valdžios institucijų ir įgaliotų organų registrą. Ji perduoda jį ir, prireikus, nuolat atnaujinamus jo duomenis Komisijai, kuri prižiūri aktualų elektroninį nacionalinių registrų sąvadą. Ji skelbia šį sąvadą kiekvienais metais. | 10 pakeitimas 4 straipsnio 1 dalis 1. Nepažeidžiant duomenų apsaugos nuostatų, asmenys, kuriems išduodamas pasas, turi teisę patikrinti pase pateikiamus asmens duomenis ir, jei reikia, paprašyti juos ištaisyti ar panaikinti. | 1. Nepažeidžiant duomenų apsaugos nuostatų, asmenys, kuriems išduodamas pasas, turi teisę patikrinti pase pateikiamus asmens duomenis ir, jei reikia, paprašyti juos ištaisyti ar panaikinti. Paskirta šalies valdžios institucija privalo patikrinti, ištaisyti ar panaikinti duomenis nemokamai. | 11 pakeitimas 4 straipsnio 2 dalis 2. Pase negali būti jokios kompiuteriais nuskaitomos informacijos, nebent taip būtų numatyta šiame reglamente ar jo priede, arba nurodoma pase. | 2. Pase negali būti jokios kompiuteriais nuskaitomos informacijos, nebent taip būtų numatyta šiame reglamente ar jo priede, arba nurodoma pase. Pase neturi būti pateikiama jokia kita papildoma informacija. | 12 pakeitimas 4 straipsnio 2a dalis (nauja) | 2a. Paso biometriniai duomenys gali būti naudojami tik patikrinti: a)dokumento tikrumą;b)dokumento turėtojo tapatybę pagal tiesiogiai prieinamas palyginamąsias žymes, kai pasą reikalaujama pateikti pagal įstatymus. | 13 pakeitimas 4 straipsnio 2b dalis (nauja) | 2b. Valstybės narės reguliariai perduoda Komisijai šio reglamento taikymo auditus, pagal bendrai sutartas normas, ypač dėl tikslo ir prieigos apribojimo nuostatų. Jos taip pat praneša Komisijai apie visas problemas, su kuriomis susiduria taikydamos šį reglamentą, ir keičiasi geros praktikos informacija su Komisija ir tarp savęs. | 14 pakeitimas 5 straipsnio 3a dalis (nauja) | 3a. Komitetui padeda pagal Direktyvos 95/46/EB 29 straipsnį įkurtos darbo grupės skiriami ekspertai. | 15 pakeitimas 5 straipsnio 3b dalis (nauja) | 3b. Komitetui baigus rengti 2 straipsnio 1 dalyje numatytus papildomus techninius reikalavimus, pagal Direktyvos 95/46/EB 29 straipsnį įkurta darbo grupė teikia nuomonę apie tai, ar šiais reikalavimais nepažeidžiami duomenų apsaugos standartai, ir perduoda ją Europos Parlamentui, Tarybai ir Komisijai. | 16 pakeitimas 5 straipsnio 3c dalis (nauja) | 3c. Komisija perduoda savo sprendimo dėl 2 straipsnio 1 dalyje numatytų papildomų techninių reikalavimų projektą Europos Parlamentui, ir jis per tris mėnesius gali priimti rezoliuciją, kurioje prieštaraujama šiam sprendimo projektui. | 17 pakeitimas 5 straipsnio 3d dalis (naujas) | 3d. Komisija praneša Europos Parlamentui apie veiksmus, kurių ji ketina imtis atsakydama į Europos Parlamento rezoliuciją, ir išdėsto savo motyvus. | 18 pakeitimas 5 straipsnio 3e dalis (nauja) | 3e. Užtikrinamas 2 straipsnio 1 dalyje numatytų papildomų techninių reikalavimų slaptumas. | 19 pakeitimas 6 straipsnio 2 pastraipa Valstybės narės pradeda taikyti šį reglamentą vėliausiai praėjus vieniems metams nuo 2 straipsnyje nurodytų priemonių datos. Tačiau tai neturi įtakos jau išduotų pasų galiojimui. | Šio reglamento taikymas priklauso nuo nacionalinių duomenų priėmimo apsaugos valdymo institucijų užtikrinimo, kad jos turi tinkamas tiriamąsias galias ir išteklius, vykdyti Direktyvą 95/46/EB, kiek tai susiję su pagal jos nuostatas surinktais duomenimis. Valstybės narės pradeda taikyti šį reglamentą vėliausiai praėjus 18 mėnesių nuo 2 straipsnyje nurodytų priemonių priėmimo datos. Tačiau tai neturi įtakos jau išduotų pasų galiojimui. | [1] Dar nepaskelbta OL. --------------------------------------------------